
Zmluva o poskytnutí príspevku
uzatvorená podľa § 51 zákona č. 40/1964 Zb. Občiansky zákonník v znení neskorších predpisov (ďalej len „Občiansky zákonník“)

(ďalej len „Zmluva“)
medzi nasledovnými stranami:

názov: 

Slovenský olympijský a športový výbor 
zastúpené:

Ing. Anton Siekel, PhD.



prezident

právna forma:

občianske združenie 


sídlo:

Olympijské námestie 1, 831 04  Bratislava

IČO:

30811082

IBAN:

SK36 1100 0000 0029 4329 7531

webové sídlo:

www.olympic.sk

e-mail:

generaciaolymp@olympic.sk

(ďalej len „SOŠV“)

a

názov:

Slovenská asociácia taekwondo WT

zastúpené:

Mgr. Mário Švec



Prezident

právna forma:

Združenie (zväz, spolok, spoločnosť, klub ai.)

sídlo:

Hlavná 37/68, 040 01 Košice - mestská časť Staré Mesto

IČO:

30814910

IBAN:

SK19 8330 0000 0021 0142 0070

webové sídlo:

www.satkd.sk

e-mail:

satkd.prezident@gmail.com
(ďalej len „Priamy realizátor“)

(SOŠV a Priamy realizátor ďalej len „zmluvné strany“ alebo jednotlivo „zmluvná strana“)
Článok 1

Preambula
1. SOŠV v postavení prijímateľa a Ministerstvo cestovného ruchu a športu Slovenskej republiky (ďalej aj „MCRŠ“) v postavení poskytovateľa uzavreli dňa 14.5.2026 Zmluvu o podpore národného športového projektu “Generácia OLYMP 2026“ (ďalej len „Zmluva o podpore“) a to za účelom poskytnutia príspevku zo štátneho rozpočtu v zmysle uznesenia vlády Slovenskej republiky č. č. 131/2026 z 8. apríla 2026. 

2. MCRŠ sa na základe Zmluvy o podpore zaviazalo poskytnúť SOŠV v roku 2026 príspevok v sume 8 709 327 eur (slovom osem miliónov sedemstodeväťtisíctristodvadsaťsedem eur) pričom účelom poskytnutia predmetného príspevku je realizácia národného športového projektu „Generácia OLYMP 2026“, ktorý sa skladá z nasledujúcich aktivít: 

a) centrá olympijskej prípravy v zmysle Prílohy č. 1 Zmluvy o podpore v sume 1 100 000 eur ako bežné transfery,

b) podporu a rozvoj kolektívnych športov v zmysle Prílohy č. 2 Zmluvy o podpore v sume 1 000 000 eur ako bežné transfery,

c) podporu pre zimné olympijské a paralympijské športy k ZOH a ZPH Francúzske Alpy 2030 v zmysle Prílohy č. 3 Zmluvy o podpore v sume 500 000 EUR, z toho 336 000 eur ako bežné výdavky a 164 000 eur ako kapitálové výdavky,

d) podporu pre letné olympijské a paralympijské športy k LOH a LPH Los Angeles 2028 v zmysle Prílohy č. 4 Zmluvy o podpore v sume 1 600 000 eur, z toho 1 385 000 eur ako bežné transfery a 215 000 eur ako kapitálové transfery,

e) rozvoj a podporu olympijských a športových hodnôt a spolupráce vybraných vysokých škôl v oblasti športu v zmysle Prílohy č. 5 Zmluvy o podpore v sume 400 000 eur ako bežné transfery,

f) rozvoj a podpora mládežníckej cyklistiky, turistiky a cykloturistiky v zmysle Prílohy č. 6 Zmluvy o podpore v sume 609 327 eur, z toho 409 327 eur ako bežné transfery a 200 000 eur ako kapitálové transfery,

g) podpora trénerov detí a mládeže v zmysle Prílohy č. 7 Zmluvy o podpore v sume 1 400 000 eur ako bežné transfery,

h) rozvoj technických a branných športov v zmysle Prílohy č. 8 Zmluvy o podpore v sume 2 100 000 eur, z toho 100 000 eur ako bežné a 2 000 000 eur ako kapitálové transfery. 

3. SOŠV sa na základe Zmluvy o podpore zaviazal zabezpečiť realizáciu účelu bez zbytočného odkladu prostredníctvom oprávnených prijímateľov - priamych realizátorov, ktorých výber uskutočnilo MCRŠ v súlade s materiálom „Generácia OLYMP 2026“ schválenom uznesením vlády Slovenskej republiky č. 131/2026 z 8. apríla 2026 a v zmysle príloh Zmluvy o podpore.  

4. Priamy realizátor berie na vedomie, že Zmluva o podpore vrátane jej príloh bola zverejnená v Centrálnom registri zmlúv, jej obsah mu je známy. V prípade, ak by akýmkoľvek konaním Priameho realizátora malo dôjsť k porušeniu účelu Zmluvy o podpore, Priamy realizátor sa zaväzuje o tom bezodkladne informovať SOŠV.

5. Priamy realizátor bol identifikovaný ako úspešný uchádzač na realizáciu aktivity uvedenej v bode 2 písm. g) tohto článku Zmluvy, a to na základe výzvy SOŠV zo dňa 21.5.2026. Výška poskytnutého príspevku Priamemu realizátorovi bola schválená Výkonným výborom SOŠV dňa 18. júna 2026 na základe vyhodnotenia podaných žiadostí o podporu v projekte Podpora trénerov detí a mládeže. 
Článok 2

Poskytnutie príspevku

1. SOŠV poskytne Príspevok Priamemu realizátorovi bezhotovostne na bankový účet, vedený v banke na území Slovenskej republiky, uvedený v záhlaví tejto Zmluvy, ktorého majiteľom je Priamy realizátor, a ktorý bol zriadený Priamym realizátorom na príjem a používanie verejných prostriedkov (ďalej len „bankový účet“). 

2. V prípade vydania rozpočtových opatrení Ministerstva financií Slovenskej republiky, ktorými sa zmenia záväzné limity a záväzné ukazovatele rozpočtu kapitoly MCRŠ pre oblasť športu na rozpočtový rok 2026, bude Príspevok poskytnutý v zmysle a rozsahu týchto zmien. O týchto zmenách bude SOŠV informovať Priameho realizátora písomne bezodkladne.

3. Priamy realizátor je povinný byť zapísaný v informačnom systéme športu v súlade so zákonom č. 440/2015 Z. z. o športe (ďalej len „Zákon o športe“).

4. Ak Priamy realizátor má dočasne pozastavenú spôsobilosť prijímateľa verejných prostriedkov, SOŠV počas obdobia dočasného pozastavenia spôsobilosti prijímateľa verejných prostriedkov, Príspevok Priamemu realizátorovi neposkytne. Ak pominie dôvod, pre ktorý bola spôsobilosť prijímateľa verejných prostriedkov dočasne pozastavená, do 30. novembra príslušného kalendárneho roka, SOŠV doplatí Priamemu realizátorovi rozdiel vo výške zadržaných prostriedkov zo štátneho rozpočtu bezodkladne po zrušení dočasného pozastavenia spôsobilosti prijímateľa verejných prostriedkov.

5. Ak Priamy realizátor stratí spôsobilosť prijímateľa verejných prostriedkov, počas obdobia straty spôsobilosti prijímateľa verejných prostriedkov, SOŠV Priamemu realizátorovi Príspevok neposkytne. Ak Priamy realizátor preukáže splnenie podmienok spôsobilosti prijímateľa verejných prostriedkov do 30. novembra príslušného kalendárneho roka, SOŠV doplatí Priamemu realizátorovi rozdiel vo výške zadržaných prostriedkov zo štátneho rozpočtu bezodkladne po obnovení spôsobilosti prijímateľa verejných prostriedkov.

Článok 3

Účel a výška Príspevku
1. Účelom poskytnutia Príspevku je realizácia aktivity „Podpora trénerov detí a mládeže“, (ďalej len „Účel“) podľa Prílohy č. 1 tejto Zmluvy. SOŠV poskytne Príspevok na rok 2026 vo výške 18 764,00 €,- EUR.
2. Príspevok nie je možné použiť na

a) 
úhradu dane z pridanej hodnoty (ďalej len „DPH“) Priameho realizátora, ktorý je platiteľom  DPH a má nárok na jej odpočítanie z vlastnej daňovej povinnosti,

b) 
splácanie úverov, pôžičiek, úrokov a súvisiacich poplatkov z prijatých úverov a pôžičiek,

c) 
refundáciu výdavkov uhradených v predchádzajúcich rokoch,

d) 
úhradu výdavkov, ktoré nie sú v súlade s Účelom vymedzeným v tejto Zmluve, Usmernením k priebežnému čerpaniu a vyúčtovaniu finančných prostriedkov poskytnutých Ministerstvom cestovného ruchu a športu SR na oblasť športu v roku 2026 a Usmernením k hospodáreniu s rozpočtovými prostriedkami poskytnutých Ministerstvom cestovného ruchu a športu SR na oblasť športu v roku 2026,

e) 
neoprávnené náklady, za ktoré sa považujú výdavky na:

ea) propagačné materiály, mediálne, produkčné, projektové a poradenské služby  slúžiace ako propagácia Priameho realizátora a zároveň iných fyzických osôb a právnických osôb, ktoré nesúvisia s Účelom vymedzeným v tejto Zmluve, 

eb) reklamnú, podnikateľskú alebo obdobnú činnosť,

ec) propagáciu Priameho realizátora a iných fyzických a právnických osôb,

ed) úhradu nákladov Priameho realizátora, hradených SOŠV,

ee) úhradu kapitálových výdavkov
 z bežných transferov,

ef) úhradu bežných výdavkov3 z kapitálových transferov,

eg) úhradu tovarov a služieb, ktoré nie sú preukázateľne viazané na príslušný Účel a   zároveň nevyhnutne potrebné na jeho uskutočnenie,

eh)  úhradu splátok zo zmluvy o nájme veci s právom kúpy prenajatej veci.
Článok 4

Podmienky a obdobie použitia Príspevku

1. Oprávnené výdavky sú bežné výdavky Priameho realizátora, ktoré sú nevyhnutné a zároveň preukázateľne viazané na konkrétny Účel, uhradené od 1.1.2026 do 31.12.2026, ak ide o bežné výdavky; mzdy, platy, služobné príjmy a ostatné osobné vyrovnania a odmeny vyplácané na základe dohôd o prácach  vykonávaných mimo pracovného pomeru, ktoré sa považujú za oprávnené, ak sú viazané k mesiacu december 2026 a zároveň sú uhradené do 31. januára 2027.

2. Za výdavky na oprávnené náklady sa považujú

a) úhrady oprávnených nákladov špecifikovaných v Prílohe č. 1 tejto Zmluvy,

b) výdavky preukázateľne viazané na príslušný Účel a zároveň nevyhnutne potrebné na jeho uskutočnenie,

c) výdavky hospodárne vynaložené na príslušný Účel v správnom čase, vo vhodnom množstve, kvalite a za najlepšiu cenu.

3. Za oprávnené použitie Príspevku sa považuje prevod finančných prostriedkov za účelom úhrady oprávnených nákladov na

a) účet dodávateľa tovaru alebo služby,

b) iný účet Priameho realizátora, ak Priamy realizátor pred poukázaním Príspevku na bankový účet uhradil z vlastných finančných prostriedkov výdavok na Účel, najviac však v sume určenej v tejto Zmluve a najviac v sume takto použitých vlastných finančných prostriedkov.

4. Za oprávnené použitie Príspevku sa považuje aj hotovostná operácia vykonaná v nevyhnutnom a odôvodnenom rozsahu za účelom úhrady oprávnených nákladov Účelu v rozsahu podľa osobitného zákona,
 ak nie je možné postupovať podľa odseku 3 tohto článku.

5. Za oprávnené použitie Príspevku sa nepovažuje prevod finančných prostriedkov z bankového účtu za účelom úhrady oprávnených nákladov Účelu na účet dodávateľa tovarov alebo služieb, ktorého člen štatutárneho orgánu, kontrolného orgánu alebo výkonného orgánu je členom štatutárneho orgánu, kontrolného orgánu alebo výkonného orgánu Priameho realizátora  a/alebo SOŠV. Za oprávnené použitie Príspevku sa taktiež nepovažuje prevod finančných prostriedkov na účet osôb podnikajúcich na základe zákona č. 455/1991 Zb. o živnostenskom podnikaní v znení neskorších predpisov alebo osobitných zákonov v oblasti podnikania,
 ak sú takéto osoby členmi štatutárneho orgánu, kontrolného orgánu alebo výkonného orgánu Priameho realizátora a/alebo SOŠV. Ak ide o člena Priameho realizátora a/alebo SOŠV musí byť zabezpečená nezlučiteľnosť výkonu funkcie v štatutárnom orgáne, kontrolnom orgáne alebo vo výkonnom orgáne tohto člena Priameho realizátora a/alebo SOŠV s výkonom funkcie v štatutárnom orgáne, kontrolnom orgáne alebo vo výkonnom orgáne dodávateľa tovarov, služieb alebo prác pre tohto člena Priameho realizátora a/alebo SOŠV. Výkon činnosti športového odborníka podľa Zákona o športe sa na účely druhej vety tohto odseku nepovažuje za konflikt záujmov. 
Článok 5

Podmienky financovania

1. Príspevok na bežné výdavky  bude hradený formou zálohovej platby bez povinnosti Priameho realizátora predložiť doklady preukazujúce použitie Príspevku vopred. Všetky doklady preukazujúce použitie Príspevku na bežné výdavky, vrátane výdavkov na mzdy, platy, služobné príjmy, ostatné osobné vyrovnania a odmeny viazané k mesiacu december 2026, musia byť Priamym realizátorom predložené priebežne na vyúčtovanie najneskôr do 31. januára 2027, a to v súlade Článkom 6 bodom 6 tejto Zmluvy. 

2. V prípade výdavkov, ktoré budú z pohľadu SOŠV sporné, je SOŠV oprávnené odkonzultovať oprávnenosť výdavkov s MCRŠ, pričom o dobu konzultácií sa primerane predĺži aj poskytnutie Príspevku.

3. Priamy realizátor sa zaväzuje zabezpečiť, aby výdavky uvedené vo Vyúčtovaní podľa tejto Zmluvy neboli financované z iných verejných alebo európskych zdrojov. Každý výdavok, ktorý je predmetom Vyúčtovania podľa tejto Zmluvy, musí byť jedinečne priradený k národného športového projektu “Generácia OLYMP 2026” a nesmie byť súčasne zahrnutý v inom projekte, refundovaný iným poskytovateľom dotácie alebo krytý z iných verejných prostriedkov.

4. Priamy realizátor prehlasuje, že poskytnuté prostriedky (Príspevok) nepredstavujú neoprávnenú štátnu pomoc v zmysle legislatívy Európskej únie a budú použité výlučne na účel uvedený v tejto Zmluve.

5. V prípade, že sa preukáže, že výdavok Priameho realizátora bol financovaný duplicitne alebo neoprávnene, SOŠV si vyhradzuje právo na okamžité vylúčenie takéhoto výdavku z oprávnených nákladov a vyhradzuje si požiadavku na jeho vrátenie v ním určenej lehote.
Článok 6
Povinnosti a záväzky Priameho realizátora
1. Priamy realizátor sa zaväzuje použiť Príspevok hospodárne, efektívne, účinne a účelne v súlade s podmienkami upravenými v tejto Zmluve a v zákone o športe.

2. Priamy realizátor je povinný počas celej doby používania Príspevku mať vysporiadané záväzky voči SOŠV a MCRŠ. V prípade zistenia porušenia tohto ustanovenia, SOŠV nevykoná platbu až do času, kým Priamy realizátor nepreukáže opak.

3. Priamy realizátor sa zaväzuje bez zbytočného odkladu, najneskôr do 5 pracovných dní písomne informovať SOŠV

a) o každej zmene týkajúcej sa Priameho realizátora, ako je zmena kontaktných údajov, štatutárneho orgánu, kontrolóra, stanov, bankového účtu, webového sídla určeného na zverejňovanie údajov v súlade so zákonom o športe,
b) o skutočnosti, že prestal spĺňať podmienky spôsobilosti prijímateľa verejných prostriedkov podľa § 66 a § 67 zákona o športe.
4. Priamy realizátor je povinný oznámiť SOŠV adresu webového sídla (s presným odkazom na prepojenie), na ktorom priebežne zverejňuje údaje o prijatí a spôsobe použitia Príspevku, najneskôr do 10 pracovných dní po nadobudnutí účinnosti tejto Zmluvy.

5. Priamy realizátor je povinný priebežne zverejňovať informácie o prijatí a spôsobe použitia Príspevku najneskôr do 25. dňa kalendárneho mesiaca nasledujúceho po kalendárnom mesiaci, v ktorom boli prostriedky prijaté alebo použité, ak nevedie príjmy a výdavky na osobitnom bankovom účte.
 V prípade, že prostriedky boli použité pred nadobudnutím účinnosti tejto Zmluvy, povinnosť podľa predchádzajúcej vety splní Priamy realizátor zverejnením informácie o spôsobe použitia najneskôr do 25. dňa kalendárneho mesiaca nasledujúceho po kalendárnom mesiaci, v ktorom Zmluva nadobudla účinnosť, na svojom webovom sídle. 

6. Priamy realizátor je povinný počas celého oprávneného obdobia realizácie projektu predkladať prostredníctvom systému eGrant priebežné vyúčtovanie vrátane dokladov preukazujúcich realizáciu projektu a oprávnenosť výdavkov, a to k 15. októbru 2026 a k 31. Decembru 2026, za účelom priebežnej kontroly realizácie projektu zo strany SOŠV a záverečné vyúčtovanie t.j. zoznam dokladov k vyúčtovaniu oprávnených nákladov, pri ktorých sa aspoň sčasti čerpali finančné prostriedky z poskytnutého Príspevku (ďalej len „Vyúčtovanie“)  k 31. januára 2027 aj v písomnej podobe na adresu SOŠV uvedenú v záhlaví tejto Zmluvy. Podrobnosti o rozsahu, obsahu a spôsobe predkladania priebežných správ upravuje Metodické usmernenie SOŠV (ďalej len „Metodické usmernenie“). Podrobnosti o realizácii projektu, oprávnených výdavkoch, povinných dokladoch a spôsobe ich predkladania upravuje Metodická príručka Slovenského olympijského a športového výboru k realizácii projektu Podpora trénerov detí a mládeže (ďalej len „Metodická príručka“). Metodické usmernenie a Metodická príručka sú dostupné v systéme eGrant.
7. Priamy realizátor dbá pri vypĺňaní zoznamu dokladov podľa prvej vety na to, aby suma výdavkov podľa vyplnených dokladov bola rovná súčtu finančných transakcií použitých z Príspevku a aby zoznam dokladov obsahoval údaje v nasledovnom rozsahu
a) výdavky z Príspevku,
b) dátum skutočnej úhrady,
c) originálne číslo účtovného dokladu a interné číslo evidencie dokladu u Priameho realizátora,

d) popis uhradeného plnenia, ktorý ho neskreslene identifikuje,

e) plný názov právnickej osoby, ak dodávateľom plnenia je právnická osoba,

f) obchodné meno fyzickej osoby, ak dodávateľom plnenia je fyzická osoba - podnikateľ,

g) IČO právnickej osoby alebo fyzickej osoby – podnikateľa,

h) anonymizované označenie osoby (napr. „osoba 1“, „osoba 2“ a pod.), ak dodávateľom plnenia je fyzická osoba - nepodnikateľ,

i) hodnota uhradeného plnenia vrátane DPH, ak Priamy realizátor nemá nárok na odpočítanie DPH, inak hodnota bez DPH,

j) meno, priezvisko, funkcia a podpis osoby, ktorá schválila Vyúčtovanie, a ktorá je oprávnená v súlade so stanovami na podpis vyúčtovania, 

k) dátum schválenia Vyúčtovania,

l) meno, priezvisko a telefónne číslo kontaktnej osoby pre Vyúčtovanie.
8. Priamy realizátor sa zaväzuje doručiť SOŠV Vyúčtovanie na formulároch/tlačivách, vo formáte a v súlade s Metodickým usmernením k priebežnému čerpaniu a vyúčtovaniu finančných prostriedkov poskytnutých v roku 2026, zverejneným v systéme eGrant. Tlačivá budú obsahovať aj

a) čestné vyhlásenie, že všetky poskytnuté údaje sú pravdivé, boli zaslané včas, spôsobom dohodnutým v tejto Zmluve a boli podpísané osobami, ktoré boli oprávnené vykonať príslušný právny úkon v mene Priameho realizátora,

b) súhlas Priameho realizátora so zhromažďovaním, spracovávaním a zverejňovaním poskytnutých údajov.

9. Ak SOŠV pri overovaní dokladov zistí nedostatky v predloženom Vyúčtovaní, zašle Priamemu realizátorovi pokyn na jeho opravu s poučením o zistených nedostatkoch. Priamy realizátor je povinný zaslať najneskôr do 5 pracovných dní odo dňa jeho doručenia opravené Vyúčtovanie SOŠV podľa jeho pokynu.

10. Ak sa pri overovaní Vyúčtovania Príspevku preukáže neoprávnené použitie alebo nečerpanie časti Príspevku, Priamy realizátor je povinný vrátiť finančné prostriedky v zodpovedajúcej výške na účet, ktorý mu oznámi SOŠV. Priamy realizátor je povinný spolu s vrátením nepoužitých alebo nepotrebných prostriedkov zároveň zaslať SOŠV Avízo o vrátení prostriedkov s uvedením ich sumy a dôvodu vrátenia na tlačive dostupnom v systéme eGrant.
11. Priamy realizátor je oprávnený výnosy z Príspevku použiť na účel podľa čl. 3 ods. 1 Zmluvy alebo v prípade ich nepoužitia je povinný ich do 31. januára 2027 poukázať na účet SOŠV a zároveň zaslať v tomto termíne SOŠV informáciu o sume poukázaných výnosov.
12. Priamy realizátor sa zaväzuje pri použití Príspevku postupovať podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov.

13. Priamy realizátor sa zaväzuje, že bez predchádzajúceho písomného súhlasu SOŠV
a) neprevedie na inú osobu vlastnícke právo alebo iné právo k majetku,
 na obstaranie ktorého sa Príspevok použil,

b) nezriadi a ani inej osobe neumožní zriadiť záložné právo alebo vecné bremeno 
k majetku,8 na obstaranie ktorého sa Príspevok použil,

c) neprenechá inej osobe za účelom nájmu, výpožičky alebo zámeny majetku,8
na obstaranie ktorého sa Príspevok použil, okrem nájmu alebo výpožičky členovi Priameho realizátora za účelom športovej činnosti,

d) nepoužije majetok,8 na obstaranie ktorého sa Príspevok použil, na iný Účel, než 
je daný touto Zmluvou a neprevedie vec ako vklad do obchodnej spoločnosti.

14. Ak Priamy realizátor zanikne alebo prestane vykonávať športovú činnosť a realizovať aktivity, na ktoré bol Príspevok poskytnutý, je povinný SOŠV vrátiť celú časť hodnoty majetku, na obstaranie, ktorého bol Príspevok použitý.
15. Priamy realizátor sa zaväzuje vyžiadať si písomné stanovisko od SOŠV k použitiu Príspevku na úhradu nákladov, v prípade ktorých by mohli vzniknúť pochybnosti, či súvisia s Účelom. Ak Priamy realizátor nebude postupovať podľa tohto ustanovenia, výdavky na takéto náklady budú považované za neoprávnené výdavky.
Článok 7

Používanie loga

1. Priamy realizátor sa zaväzuje do 10 pracovných dní po nadobudnutí účinnosti Zmluvy umiestniť logo MCRŠ (ďalej len „Logo“) na svojom webovom sídle na mieste viditeľnom pri prvom načítaní úvodnej webovej stránky/hlavnej webovej stránky vo forme odkazu na adresu https://mincrs.sk/2026-2 až do skončenia lehoty na použitie Príspevku. Priamy realizátor uvádza Logo na viditeľnom mieste, samostatne a oddelene od loga ostatných partnerov alebo sponzorov a vo veľkosti zodpovedajúcej najmenej veľkosti loga ostatných partnerov alebo sponzorov; ak sú ich logá na webovom sídle Priameho realizátora v rôznej veľkosti, uvádza Logo vo veľkosti najväčšieho z nich. Priamy realizátor uvádza pod Logom obdobie a sumu všetkých prostriedkov schválených SOŠV a/alebo MCRŠ na rok 2026. Grafické znázornenie Loga je nasledovné:

	Schválené prostriedky zo štátneho rozpočtu v roku 2026: „Priamy realizátor je povinný uviesť

aktuálnu úhrnnú sumu všetkých prostriedkov.“


	
	


V blízkosti Loga na webovom sídle je možné umiestniť len vizuálne stvárnenie subsloganu určeného pre oblasť športu „Šport a Slovensko Dobrý nápad“ alebo „Sport & Slovakia Good Idea“ v podobe logotypu, ak je Priamy realizátor držiteľom licencie Ministerstva zahraničných vecí a európskych záležitostí Slovenskej republiky alebo sublicencie MCRŠ.

2. Priamy realizátor sa zaväzuje, že pri informovaní verejnosti o svojej športovej činnosti, na ktorú bol použitý Príspevok (napr. pri poskytovaní informácií médiám, pri propagácii športových a spoločenských podujatí), zverejní Logo. 

3. Priamy realizátor sa zaväzuje, že vo všetkých oznámeniach, publikáciách a pri informovaní o národnom športovom projekte podľa čl. 1 ods. 2 výslovne uvedie, že tieto činnosti boli financované z Príspevku poskytnutého MCRŠ. 
4. Priamy realizátor sa zaväzuje zabezpečiť zverejnenie PR článku, ktorý predstaví rozsah a obsah poskytovanej podpory na webovom sídle Priameho realizátora.
Článok 8

Kontrola 

1. Priamy realizátor sa zaväzuje dodržiavať ustanovenia zákona o športe týkajúce sa kontroly v športovej organizácii a vytvárať podmienky na nezávislý výkon vnútornej kontroly.

2. Priamy realizátor je povinný zabezpečiť dodržiavanie ustanovení zákona o športe týkajúcich sa športovej reprezentácie.

3. MCRŠ vykonáva kontrolu použitia Príspevku postupom podľa osobitného predpisu
 a Priamy realizátor je povinný umožniť MCRŠ výkon tejto kontroly.

4. Ak Priamy realizátor poruší finančnú disciplínu, postupuje sa podľa osobitného predpisu.
 

5. SOŠV si vyhradzuje právo overenia plnenia podmienok použitia Príspevku podľa tejto Zmluvy, a to kedykoľvek počas platnosti a účinnosti tejto Zmluvy, ako aj kedykoľvek po naplnení Účelu podľa tejto Zmluvy, to napr. formou ohliadky na mieste, vyhotovovania fotografických, príp. videozáznamov z overenia, ako aj iným vhodným spôsobom.

Článok 9

Sankcie

1. Priamy realizátor berie na vedomie, že ak z jeho strany nastane porušenie povinností podľa tejto Zmluvy, je povinný najneskôr do 5 pracovných dní alebo v lehote určenej SOŠV odo dňa vyzvania SOŠV splniť zmluvnú povinnosť, ktorej porušenie bolo zistené.

2. Ak Priamy realizátor nesplní povinnosti podľa odseku 1 tohto článku v lehote určenej SOŠV na nápravu splnenia zmluvnej povinnosti, vznikne Priamemu realizátorovi povinnosť vrátiť Príspevok vo výške určenej SOŠV podľa rozsahu a závažnosti porušenej povinnosti v lehote určenej SOŠV a SOŠV je zároveň oprávnený odstúpiť od Zmluvy.

3. Ak Priamy realizátor použije Príspevok na výdavok, ktorý nespĺňa podmienky oprávnenosti podľa článku 3 a 4, Priamy realizátor je povinný vrátiť neoprávnene použitú výšku Príspevku.
Článok 10

Ochrana osobných údajov
1. Zmluvné strany majú zavedenú štandardnú ochranu osobných údajov, ktorá spočíva v prijatí primeraných technických a organizačných opatrení na zabezpečenie spracúvania osobných údajov len na konkrétny účel, minimalizácie množstva získaných osobných údajov a rozsahu ich spracúvania, doby uchovávania a dostupnosti osobných údajov. Zmluvné strany spracúvajú osobné údaje v súlade s Nariadením Európskeho parlamentu a Rady (EÚ) 2016/679 z 26. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (Ú.v. EÚ L 119, 4.5.2016), ako aj zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov.

2. Zmluvné strany informácie a údaje, na ktoré sa vzťahuje ochrana osobných údajov, poskytnú len osobe, ktorej sa týkajú.

3. Informácie a údaje, na ktoré sa vzťahuje ochrana osobných údajov, sa poskytnú súdu, prokuratúre alebo inému orgánu štátu na účely plnenia jeho úloh podľa osobitného predpisu alebo na účely odhaľovania, vyšetrovania a stíhania trestných činov.

4. Informácie o spracúvaní osobných údajov dotknutých osôb sú dostupné na stránke https://www.olympic.sk/podmienky-ochrany-osobnych-udajov-sukromia a zmluvná strana podpisom tejto Zmluvy potvrdzuje, že sa s nimi oboznámila.
Článok 11

Osobitné protikorupčné ustanovenia
1. Pri plnení tejto Zmluvy sa Priamy realizátor zaväzuje dodržiavať platné právne predpisy vzťahujúce sa ku korupcii a korupčnému správaniu.

2. Priamy realizátor podpisom tejto Zmluvy vyhlasuje, že:

· pozná znaky korupcie a korupčného správania,

· zdrží sa akejkoľvek formy korupcie a korupčného správania v súvislosti s plnením záväzkov vyplývajúcich z tejto Zmluvy,

· poskytne súčinnosť v prípade posudzovania podozrenia z korupcie alebo korupčného správania,

· zdrží sa akýchkoľvek foriem korupcie súvisiacich s plnením tejto Zmluvy alebo záväzkov vyplývajúcich z tejto Zmluvy, ktorú plánuje, alebo ktorú už uzavrel s SOŠV,

· bezodkladne oznámi SOŠV akékoľvek podozrenie z korupcie a poskytne súčinnosť pri preskúmavaní tohto oznámenia,

· nie je v konflikte záujmov vo vzťahu k zamestnancom SOŠV, ktorý by mohol ovplyvniť realizáciu tejto Zmluvy s SOŠV a MCRŠ.

3. Priamy realizátor sa podpisom tejto Zmluvy zaväzuje predchádzať korupcii v súvislosti s príslušnou transakciou, projektom, činnosťou alebo vzťahom vyplývajúcim z tejto Zmluvy, a to podľa Prílohy č. 2 - Protikorupčná doložka, ktorá je neoddeliteľnou súčasťou tejto Zmluvy.

4. Túto Zmluvu je možné ukončiť aj z dôvodov uvedených v Prílohe č. 2 tejto Zmluvy.
Článok 12

Spoločné a záverečné ustanovenia

1. Práva a povinnosti zmluvných strán, ktoré nie sú výslovne upravené touto Zmluvou alebo zákonom o športe sa spravujú ostatnými právnymi predpismi.

2. SOŠV zabezpečí Priamemu realizátorovi metodickú podporu prostredníctvom určených kontaktných osôb. Kontaktné osoby: Milica Mikušová, Denisa Gamanová a Eliška Šimon, email: generaciaolymp@olympic.sk.

3. Zmluvné strany sa dohodli, že meniť a dopĺňať túto Zmluvu možno len po vzájomnej dohode formou písomných a očíslovaných dodatkov, ktoré sa stávajú neoddeliteľnou súčasťou tejto Zmluvy. SOŠV zasiela návrh na uzatvorenie dodatku na adresu elektronickej pošty Priameho realizátora uvedenú v záhlaví tejto Zmluvy. Priamy realizátor zasiela návrh na uzatvorenie dodatku na adresu elektronickej pošty SOŠV generaciaolymp@olympic.sk.

4. Na účely tejto Zmluvy sa za doručenie považuje doručenie písomností na adresu SOŠV alebo do elektronickej schránky SOŠV podľa osobitného predpisu
 a na adresu Priameho realizátora určenú pri označení zmluvných strán. Ak sa zásielku nepodarí doručiť, považuje sa zásielka za doručenú dňom, kedy sa vrátila odosielateľovi.
5. Táto Zmluva je vyhotovená v 2 (dvoch) rovnopisoch, z ktorých po podpise oboma zmluvnými stranami SOŠV dostane jeden rovnopis a Priamy realizátor jeden rovnopis. 
6. Zmluvné strany po prečítaní tejto Zmluvy vyhlasujú, že jej obsahu porozumeli, tento zodpovedá skutočnému prejavu ich vôle a na znak vzájomného súhlasu ju podpisujú.

7. Ak sa stane niektoré z ustanovení tejto Zmluvy neplatné, neúčinné alebo nevykonateľné, nebude tým dotknutá platnosť, účinnosť a vykonateľnosť ostatných zmluvných dojednaní.

8. Táto Zmluva nadobúda platnosť a účinnosť dňom jej podpísania obidvoma zmluvnými stranami.

9. Neoddeliteľnou súčasťou tejto Zmluvy je 
Príloha č. 1 – Oprávnené aktivity a oprávnené náklady
Príloha č. 2 – Protikorupčná doložka
za SOŠV:
za Priameho realizátora:

dňa:
dňa:

..................................................................
..............................................................

Ing. Anton Siekel, PhD.


         Mgr. Mário Švec

Prezident




         Prezident
Príloha č. 1 Oprávnené aktivity a oprávnené náklady

Priamy realizátor vytvorí podmienky na vzdelávanie trénerov, podporu prenosu moderných tréningových metód, medzinárodného know-how a posilnenie kompetencie trénerov v systéme identifikácie a rozvoja športových talentov, pričom konkrétne vzdelávacie aktivity realizuje v súlade s podanou žiadosťou o podporu v projekte Podpora trénerov detí a mládeže a podmienkami tejto Zmluvy.

Oprávnené náklady zahŕňajú: 
Čl. I.

Všeobecné zásady:

1) Oprávnené náklady Prijímateľa alebo Priameho realizátora sú tie výdavky, ktoré sú nevyhnutné a zároveň preukázateľne viazané na Účel Príspevku podľa Zmluvy.

2) Pri nájme priestorov, kúpe tovaru, úhrade služieb, energií a pod. je oprávneným nákladom len tá časť výdavku, ktorá priamo súvisí s realizáciou Účelu podľa Zmluvy.

Čl. II.

Za oprávnené náklady pre Účel podľa Zmluvy sa považujú bežné výdavky najmä na

a) ubytovanie,

b) stravu,

c) dopravu,

d) prenájom priestorov, zariadení a techniky,

e) nákup, prenájom a prepravu náradia a materiálu,

f) oblečenie, náradie, náčinie a iné materiálne vybavenie neinvestičného charakteru,

g) technické zabezpečenie,

h) zdravotnú službu, bezpečnostnú službu a iné služby,

i) nákup cien,

j) poštové a telekomunikačné služby,

k) informovanie o konaní Podujatia (bez akejkoľvek súvislosti s partnermi s výnimkou Poskytovateľa),

l) poistenia,

m) grafické práce a tlačiarenské služby (len ak sú spojené s propagáciou Poskytovateľa),

n) propagácia Slovenskej republiky a Poskytovateľa (bez akejkoľvek súvislosti s inými 

partnermi),

o) mzdy, platy, služobné príjmy a ostatné osobné vyrovnania a odmeny vyplácané na základe dohôd o prácach vykonávaných mimo pracovného pomeru organizátorov Podujatia a trénerov detí a mládeže za výkon ich činnosti v rámci projektu a ďalších nevyhnutných osôb (vrátane výdavkov na zabezpečenie zákonných nárokov vyplývajúcich z ich pracovno-právneho vzťahu)

p) cestovné náhrady osôb vyslaných na pracovnú cestu do výšky určenej zákonom č. 83/2002 Z. z. o cestovných náhradách v znení neskorších predpisov

Príloha č. 2 - Protikorupčná doložka
V súvislosti s uzavretím a plnením záväzkov na základe tejto Zmluvy sa Priamy realizátor  zaväzuje, že:

a) každá osoba konajúca v jeho mene sa zdrží akejkoľvek činnosti, ktorá má povahu korupcie alebo korupčného správania, alebo poskytovania darov ktorémukoľvek zamestnancovi alebo štatutárnemu zástupcovi SOŠV a/alebo MCRŠ alebo im spriazneným osobám, alebo osobe konajúcej v mene SOŠV a/alebo MCRŠ, s cieľom urýchliť bežné činnosti SOŠV a/alebo MCRŠ alebo dojednať výhody pre seba alebo inú osobu, ktorá sa podieľa na uzavretí alebo realizácii tejto Zmluvy, 

b) v prípade dôvodného podozrenia, že ktorákoľvek fyzická alebo právnická osoba konajúca v jeho mene sa priamo alebo cez sprostredkovateľa podieľala na korupcii alebo korupčnom správaní alebo inej protizákonnej činnosti v súvislosti s uzavretím alebo plnením tejto Zmluvy alebo prisľúbila, ponúkla alebo poskytla dar alebo inú nenáležitú výhodu, v očakávaní výhody pri získavaní, zachovávaní či realizácii zmluvných vzťahov so SOŠV a/alebo MCRŠ, Priamy realizátor bezodkladne oznámi túto skutočnosť príslušnému orgánu, alebo v prípade pochybnosti o okolnostiach takéhoto dôvodného podozrenia túto skutočnosť oznámi SOŠV,

c) v prípade, keď ho SOŠV upozorní, že má dôvodné podozrenie o porušení ktoréhokoľvek ustanovenia tejto doložky, je Priamy realizátor povinný poskytnúť potrebnú súčinnosť pri objasňovaní podozrenia, vrátane všetkých potrebných dokumentov. SOŠV môže prijať potrebné opatrenia na ochranu svojho dobrého mena. Neposkytnutie súčinnosti na odstránenie tohto dôvodného podozrenia je dôvodom na vypovedanie tejto Zmluvy.

d) v prípade, keď sa preukáže, že Priamy realizátor sa priamo alebo cez sprostredkovateľa podieľal na korupcii alebo inej protizákonnej činnosti v súvislosti s uzavretím alebo plnením tejto Zmluvy, SOŠV je oprávnený aj bez predchádzajúceho upozornenia odstúpiť od tejto Zmluvy s okamžitou platnosťou bez toho, aby Priamemu realizátorovi vznikol akýkoľvek nárok zo zodpovednosti za odstúpenie SOŠV od tejto Zmluvy, ak nebolo dohodnuté inak. Priamy realizátor sa zaväzuje, že ak sa preukáže jeho porušenie ustanovení tejto doložky, odškodní SOŠV v maximálnom možnom rozsahu alebo nahradí náklady vzniknuté v súvislosti s porušením tejto protikorupčnej doložky.
Vysvetlenie pojmov:

Korupciou sa rozumie ponúkanie, sľubovanie, poskytnutie, prijatie alebo požadovanie neoprávnenej výhody akejkoľvek majetkovej alebo nemajetkovej hodnoty, konania alebo zdržanie sa konania, priamo alebo cez sprostredkovateľa, v súvislosti s obstarávaním veci všeobecného záujmu alebo v rozpore s platnými právnymi predpismi, ako aj úplatok alebo odmena pre osobu za to, aby konala alebo sa zdržala konania v súvislosti s plnením svojich povinností, výkonom právomocí, povolania alebo funkcie. Pod pojmom korupcia sa rozumie aj zneužitie moci alebo postavenia vo vlastný prospech alebo v prospech iných osôb.
Korupčným správaním sa rozumie konanie poškodzujúce verejný záujem, najmä zneužívanie moci, právomoci, vplyvu či postavenia, navádzanie na takéto zneužitie, klientelizmus, rodinkárstvo, protekcionárstvo, vydieranie, uprednostňovanie osobného záujmu pred verejným záujmom pri plnení služobných alebo pracovných úloh, poskytovanie a prijímanie nenáležitých výhod bez oprávneného nároku na poskytnutie protislužby (tzv. prikrmovanie), sprenevera verejných zdrojov, prejavy, o ktorých je možné odôvodnene predpokladať, že osoba dáva najavo svoj úmysel byť účastníkom korupčného vzťahu.
Spriaznenou osobou sa rozumie blízka osoba podľa § 116 zákona č. 40/1964 Zb. Občiansky zákonník v znení neskorších predpisov; príslušník určitej politickej strany, ktorej je alebo bol zamestnanec členom; fyzická osoba, právnická osoba a ich združenie, s ktorým zamestnanec udržiava alebo udržiaval obchodné styky, alebo ktorého je alebo bol členom; právnická osoba, v ktorej má zamestnanec priamo alebo nepriamo majetkovú účasť alebo osobné prepojenie prostredníctvom blízkych osôb; fyzická osoba a právnická osoba, z ktorej činnosti má zamestnanec prospech; alebo iná osoba, ktorú zamestnanec pozná na základe predchádzajúcich profesijných alebo iných vzťahov a tieto vzťahy medzi zamestnancom a dotknutou osobou vzbudzujú oprávnené obavy o nestrannosť zamestnanca.
Dôvodným podozrením sa rozumie začatie trestného stíhania podľa § 199 zákona č. 301/2005 Z. z. Trestný poriadok v znení neskorších predpisov, resp. podľa § 23 zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov.
Preukázaním sa rozumie právoplatné rozhodnutie príslušného orgánu v merite veci. 

� § 67 ods. 11 a 12 Zákona o športe.


� § 69 ods. 7 Zákona o športe.


� Metodické  usmernenie Ministerstva financií Slovenskej republiky k č. MF/010175/2004-42 zo dňa 8. decembra 2004 a vysvetlivky k ekonomickej klasifikácii rozpočtovej klasifikácie.


� zákon č. 394/2012 Z. z. o obmedzení platieb v hotovosti.


� Napríklad zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní v znení neskorších predpisov, zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.


� § 65 ods. 6 zákona o športe.


� § 22 ods. 2 a 7 zákona č. 595/2003 Z. z. o dani z príjmov v znení neskorších predpisov.


� § 10 až § 14 zákona o športe.


� zákon o športe, zákon č. 357/2015 Z. z. o finančnej kontrole a audite a o zmene a doplnení niektorých zákonov


� § 31 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.


�Napríklad zákon č. 40/1964 Zb. Občiansky zákonník v znení neskorších predpisov, zákon č. 343/2015 Z. z. o verejnom obstarávaní a o zmene a doplnení niektorých zákonov, zákon č. 357/2015 Z. z. o finančnej kontrole a audite a o zmene a doplnení niektorých zákonov, zákon č. 39/1993 Z. z. o Najvyššom kontrolnom úrade Slovenskej republiky v znení neskorších predpisov.


�§ 29 až 34 zákona č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov.

